436.05 REGOLAMENTI DWAR ID-DENOMINAZZJONI TA’ L-ORIĠINI U TA’ INDIKAZZJONIJIET ĠEOGRAFIĊI L-AVVIŻ LEGALI 190 tal-2006, kif emendat bl-Avviżi Legali 231 tal-2009 u 183 tal-2010. L-AVVIŻ LEGALI 190 tal-2006, kif emendat bl-Avviżi Legali 231 tal-2009 u 183 tal-2010. 1. Titolu. It-titolu ta’ dawn ir-regolamenti huwa Regolamenti dwar id-Denominazzjoni ta’ l-Oriġini u ta’ Indikazzjonijiet Ġeografiċi. Tifsir. Emendat: A.L.231 tal-2009. Kap. 436. 2. F’dawn ir-regolamenti dawn il-kliem u frażijiet li ġejjin għandhom jitfissru kif ġej: "l-Att " tfisser l-Att dwar l-Inbid; " id-Direttur " tfisser id-Direttur ta’ l-Agrikoltura; " tikketta " tinkludi kull strixxa, anell jew kullar, isem tal-marka, trademark, materjal muri jew li xort’oħra jagħti deskrizzjoni f’kull każ, li tkun miktuba, stampata, stensiljata, immarkata, imbuzzata jew impressa fuq jew imwaħħla ma’ flixkun ta’ l-inbid jew kontenitur, jew li tkun mod ieħor tidher ċar minn ġol-ippakkjar tiegħu; " il-Ministru " tfisser il-Ministru responsabli għall-agrikoltura; " Inbid ta’ Kwalità Prodott f’Reġjun Determinat" jew "IKPRD" tfisser dawk l-inbejjed li għandhom ir-rekwiżiti neċessarji hekk kif mniżżla fir-Regolament tal-Kunsill (KE) 1493/1999 u l-modifikazzjonijiet sussegwenti tiegħu; " fit-Taqsima " tfisser l-uffiċċju responsabbli għall-viti kultura u l-enoloġija fid-Dipartiment ta’ l-Agrikoltura. Taqsima I Klassifikazzjoni tad-Denominazzjoni ta’ l-Oriġini u ta’ Indikazzjonijiet Ġeografiċi u ta’ l-iskop ta’ l-applikazzjoni. 3. Denominazzjoni ta’ l-Oriġini u Indikazzjonijiet Ġeografiċi. (1) Id-Denominazzjoni ta’ l-Oriġini ta’ l-inbejjed, hawn iżjed ’il quddiem msejħa bħala DO, tirreferi għall-isem ġeografiku ta’ reġjun vitikolu, li jiġi wżat għall-produzzjoni ta’ prodott magħruf, ta’ kwalità tajba, li l-karatteristiċi tiegħu huma marbutin ma’ l-ambjent naturali u ma’ fatturi umani. (2) Indikazzjonijiet Ġeografiċi ta’ l-inbejjed tal-mejda, hawniżjed ’il quddiem msejħa bħala IĠ, tirreferi għall-isem ġeografiku ta’ reġjun li jiġi wżat għal xi prodott li hu magħmul minn dan ir-reġjun partikolari. L-Indikazzjonijiet Ġeografiċi għandhom jinkludu qiegħa vitikola u għandhom jipproduċu nbejjed b’karratteristiċi tipiċi. (3) Id-denominazzjoni ta’ l-oriġini u l-indikazzjonijiet ġeografiċi huma riżervati għall-mostun bejjed b’kondizzjonijiet li huma konformi ma’ dawn ir-regolamenti. 4. Użu ta’ DOu ta’ IĠ. (1) Id-Denominazzjoni ta’ l-Oriġini u s-sottoreġjuni tagħhom, flimkien ma’ l-indikazzjonijiet ġeografiċi, msemmija fir-regolament 3, jiġu wżati għall-inbejjed magħmulin minn aktar minn produttur wieħed. (2) L-Ismijiet ġeografiċi li jiffurmaw id-Denominazzjoni ta’ l-Oriġini jew l-Indikazzjonijiet Ġeografiċi, la jistgħu jiġu wżati biex jiddiskrivu prodotti simili jew alternattivi minn dawk imsemmija fir-regolament 3 u lanqas ma jistgħu jiġu wżati b’tali mod li jfixklu lill-konsumatur meta dan jiġi biex jidentifika l-prodotti. (3) Kull xarba oħra magħmula minn most jew nbid, kif ukoll nbejjed gassati kemm spumanti kemm frizzanti ma jistgħux jużaw DO jew IĠ fid-deskrizzjoni u l-preżentazzjoni tagħhom. 5. Klassifikazzjoni tad-DOu ta’ l-IĠ. (1) Id-DO u l-IĠimsemmija fir-regolament 3, b’referenza għall-prodotti li jiffurmaw parti minn dawn ir-regolamenti, huma klassifikati bħala: (i) Denominazzjoni ta’ Oriġini Kontrollata (DOK); u (ii) Indikazzjoni Ġeografika Tipika (IĠT). (2) Mostun bejjed li jikkwalifikaw għall-klassifiki li jidhru hawn qabel jistgħu jużaw fuq it-tikketti il-forma fil-qasir ta’ DOK u IĠT. (3) Denominazzjoni ta’ Oriġini Kontrollata tintuża għall riferimenti speċifiċi użati f’Malta biex tikkwalifika l-inbejjed hekk kif definiti mir-Regolament tal-Kunsill (KE) 1493/1999 bħala IKPRD (Inbejjed ta’ Kwalità Prodotti f’Reġjuni Determinati), ISKPRD (Inbejjed Spumanti ta’ Kwalità Prodotti f’Reġjuni Determinati), IFKPRD (Inbejjed Frizzanti ta’ Kwalità Prodotti f’Reġjuni Determinati) u ILKPRD (Inbejjed Li kworużi ta’ Kwalità Prodotti f’Reġjuni Determinati). Id-definizzjonijiet ta’ l-Unjoni Europea huma supplimentari u ma’ jistgħux jieħdu post dawk Maltin. 6. Skopterritorjali. Emendat: A.L.231 tal-2009; A.L.183 tal-2010. (1) Denominazzjoni ta’ l-Oriġini u Indikazzjonijiet Ġeografiċi jirreferu għall-ismijiet u għall-kwalifika ġeografika relatati mar-reġjuni ta’ produzzjoni, użati biex jirreferu għall-inbejjed msemmija fir-regolament 3, li l-karatteristiċi tagħhom jiddependu mill-kondizzjonijiet naturali, skond id-dedikazzjoni viti vinikola tagħhom. (2) Fir-reġjun ta’ produzzjoni jista’ jkun hemm medediżgħar, magħrufa bħala sottoreġjuni. Dawn għandu jkollhom karatteristiċi partikolari marbutin ma’ l-ambjent jew li huma tradizzjonalment rinomati, li għandhom referenza għall-isem ġeografiku jew storiku-ġeografiku jew amministrattiv, sakemm dawn ikunu msemmija u jiġu regolati b’mod aktar strett minn protokoll ta’ produzzjoni għal dak l-isem u sakemm dawn ikunu relatati biss mad-denominazzjoni ta’ l-oriġini relattiva. (3) L-inbejjed klassifikati bħala DOK jistgħu jinkludu fuq it-tikketta l-varjetajiet ta’ l-għeneb jew is-sinonimi tagħhom, menzjonijiet speċifiċi, referenza għat-teknika ta’ vinifikazzjoni partikolari u kwalifikazzjonijiet speċifiċi tal-prodott skond ir-Regolament tal-Kummissjoni (KE) 753/2002. Dawn it-tismijiet hawn qabel imsemmija għandhom ikunu mniż/lin fil-protokoll tal-produzzjoni. (4) L-inbejjed klassifikati bħala IĠT jistgġu jniż/lu fuq it-tiket tal-varjetajiet ta’ l-għeneb jew is-sinonomi tagħhom u l-kulur ta’ l-inbid sakemm dawn l-indikazzjonijiet ikunu msemmija fil-protokoll tal-produzzjoni. (5) (a) L-ebda fli xkun jew kontenitur li jkollu nbid DOK jew IĠT ma jista’ joħroġ minn xi maħżen jew fabbrika ta’ l-inbid jew jitqiegħed fis-suq għall-bejgħ kemm-il darba ma jkollux strixxa jew bollli jkunu jservu bħala siġill kif indikatm fit-Taqsima tal-Vitikultura u l-Enoloġija. (b) Kull strixxa, boll jew siġill għandu jkollhom għamla approvatam fit-Taqsima tal-Vitikultura u l-Enoloġija u għandhom jiġu provduti mill-istess Taqsima jew minn x’imkien ieħor stabbilit mill-Ministru responsabbli għall-agrikoltura b’avviż fil-Gazzetta. (ċ) Kull strixxa, boll jew siġill għandhom ikunu juru fuqhom stampat ta’ sigurezza kif ukoll numru serjali u l-volum tal-flixkun jew tal-kontenitur. (d) Dawk il-boll, strixxa jew siġill għandhom jinħarġu u jingħataw biex jintużawm fit-Taqsima tal-Vitikoltura u l-Enoloġija bi ħlas wara li dik fit-Taqsima tkun sodisfatta li l-inbid ikun għadda l-proċess kollu tal-kontroll tal-inbid u li jista jingħata ċ-ċertifikazzjoni jew ta’ DOK jew ta’ IĠT kif jinsab f’dawn ir-regolamenti. (e) Kull persuna li tinstab li jkollha fil-pussess tagħha xi kwantità ta’ nbid li jikser id-dispożizzjonijiet ta’ dawn ir-regolamenti tkun ħatja ta’ reat taħt l-Att. (6) Kull kelma, dettal, isem tal-marka, materjal muri, simbolu jew miżura deskrittiva oħra li f’kull każ ikun juri xi posttipiku tal-Gżejjer Maltin jew postijiet oħra fil-Gżejjer Maltin, għandhom jintużaw biss għal inbid li jkun ġie? ertifikat bħala DOK jew IĠT. 7. Speċifikazzjonijiet u tismijiet. (1) Il-kelma "Riżerva" tista’ tintuża biss għall-inbejjed DOK li m’humiex spumanti jew frizzanti u li tħallew għal perjodi ta’ affinament hekk kif indikat fil-protokoll tal-produzzjoni u, bħala norma għal żmien ta’ mhux anqas minn sentejn. Il-protokoll minbarra regoli oħrajn, għandu jiżgura li fuq it-tikketta titniżżel is-sena ta’ meta l-inbid jiġi magħsur flimkien mar-regolamenti ta’ x’għandu jinkiteb f’każ ta’ taħlita ta’ nbejjed minn snin differenti. (2) Il-menzjoni "vinja tal-...." jew "Estate" flimkien ma’ l-isem topografiku, tista’ tiġi użata biss għall-użu u deskrizzjoni ta’ nbejjed DOK li jkunu ġew magħmula minn vinji ta’ l-istess isemtopografiku, li jkunu reġistrati fir-reġistru tal-vinji, hekk kif msemmi fir-regolament 15 u skond kif jiġu dikjarati fid-dikjarazzjoni annwali tal-ħsad hekk kif msemmi fir-regolament 16, bil-kondizzjoni li l-għasir tal-għeneb korrispondenti jsir separatament. (3) Il-Ministru jista’, bil-parir tal-Bordli-Jirregola l-Inbid, ibiddel xi rekwiżiti u l-kondizzjonijiet mitluba għall-użu ta’ kliem oħrajn għall-applikazzjoni ta’ regolamenti applikattivi ta’ l-Unjoni Europea jew ta’ xi eżiġenzi partikolari relatati ma’ l-evoluzzjoni tas-settur. 8. Produzzjoni ta’ nbejjed DOK u IĠT fl-istess reġjun ta’ produzzjoni u tibdil fil-klassifikazzjoni. (1) Tkun permessa il-produzzjoni ta’ nbejjed DOK u IĠT fl-istess reġjun ta’ produzzjoni, ukoll dawk magħmulin minn għeneb mkabbar fl-istess vinji, sakemm il-produttur li jkollu dan id-dritt jiddikjara kull sena, skond il-protokolli tal-produzzjoni relattivi, l-għa/la tal-klassifikazzjoni ta’ l-għeneb maħsud għal kull qiegħa li tkun mniż/la separatament fil-lista tal-vinji fir-reġistru hekk kif mniżżel fir-regolament 15. (2) Il-passaġġ mill-ogħla livell ta’ klassifikazzjoni ta’ mostun bidDOK għal IĠT ikun permess, skond ir-Regolament tal-Kunsill (KE) 1493/99, sakemm dawn ikunu mill-istess żonavitikola, u l-prodott ikollu ir-rekwiżiti mitluba għall-kwalifikazzjoni magħżula. It-tibdil fil-klassifikazzjoni tista’ ssir mill-proprjetarju nnifsu, kif stabbilit fir-Regolament tal-Kunsill (KE) 1493/99 u l-proprjetarju għandu, għal kull parti ta(lot), jinformal fit-Taqsima, qabel ma jsiru l-annotamenti obbligatorji fir-reġistri. (3) L-ismijiet ġeografiċi u s-sottoreġjuni mogħtijin lill-inbejjed DOK ma’ jistgħux jingħataw lill-inbejjed IĠT. (4) It-taħlit ta’ tnejn jew aktar mosti jew nbejjed ikklassifikati bħala DOK jew IĠT jwassal għal telf tad-dritt li tintuża d-denominazzjoni ta’ l-oriġini għall-prodott finali, għalkemm mandankollu dan jista’ jiġi klassifikat bħalan bi dIĠT jekk ikollu il-karatteristiċi neċessarji. (5) Id-Direttur jista’, bil-parir tal-Bordli-Jirregola l-Inbid, jawtorizza għal perjodu ta’ transizzjoni sa massimu ta’ ħames snin, l-użu ta’ IĠT rikonoxxut, magħmul minn varjetà li mhux klassifikata, li għaliha tkun saret talba biex din tiġi rikonoxxuta fil-lista tal-varjetajiet ta’ l-għeneb ta’ l-inbid li huma awtorizzati jew li għadhom taħt osservazzjoni. Meta dawn il-varjetajiet ta’ l-għeneb ta’ l-inbid jiġu klassifikati, l-użu ta’ l-IĠT isir wieħed definittiv. 9. Għarfien ta’ DOK jew ta’ IĠT. (1) Id-DOK u l-IĠT jintużaw għal dawk il-prodotti hekk kif msemmija fir-regolament 3, skond il-kondizzjonijiet u r-rekwiżiti mitlubin għal kull każ, fil-protokoll ta’ produzzjoni relattiv. (2) L-għarfien ta’ DOK u IĠT u l-limiti tar-reġjuni ta’ produzzjoni rispettivi jseħħ permezz ta’ l-approvazzjoni tal-protokolli tal-produzzjoni relattivi mid-Direttur, bil-parir tal-Bord li Jirregola l-Inbid. (3) Approvazzjoni tal-protokolli tal-produzzjoni. L-approvazzjoni ta’ l-għarfien msemmi fis-sub regolament (2) għandha tinkludi d-data ta’ minn meta il-protokoll jidħol fis-seħħ, u tista’, skond il-bżonn, tagħmel kull disposizzjoni neċessarja għal perjodu ta’ transizzjoni. L-approvazzjoni għandha tiġi pubblikata fil-Gazzetta. (4) Id-DOK u l-IĠT ma jibqgħux rikonoxxuti meta l-inbid jiġi mħallat f’pajjiż barrani ma’ nbid ieħor f’kull miżura u ta’ kull oriġini, ukoll jekk dik il-prattika tkun aċċettata mil-liġijiet tal-pajjiż fejn din tkun seħħet u ta’ fejn il-prodott jiġi imbottiljat. 10. Protokolli tal-produzzjoni. (1) Fil-protokolli tal-produzzjoni ta’ l-inbejjed DOK, li jiġu proposti minn persuni interessati u approvati mid-Direttur, għandhom jiġu stabbiliti l-kondizzjonijiet li ġejjin: (i) id-Denominazzjoni ta’ l-Oriġini, is-sottoreġjuni possibbli u t-tipi differenti ta’ nbejjed; (ii) il-limiti tar-reġjuni ta’ produzzjoni ta’ l-għeneb. Qiegħat li m’humiex ta’ kwalità tajba għandhom jiġu esklużi; dawn l-esklużjonijiet għandhom jiġu verifikatimfit-Taqsima; (iii) il-kondizzjonijiet tal-produzzjoni, partikolarment il-karatteristiċi naturali ta’ l-ambjent, li jinkludu l-klima, il-ħamrija, l-orjentazzjoni, l-altitudini u l-esposizzjoni; (iv) il-bażi ampellografika li tinkludi l-varjetajiet ta’ l-għeneb li jagħmlu parti minn tipoloġiji ta’ nbid differenti u l-perċentwali ta’ l-użu tagħhom; (v) l-anqas għadd ta’ dwieli li jkunu jinstabu f’kull ettaru u l-metodu ta’ tkabbir, il-metodu ta’ żabra, u l-projbizzjoni ta’ produzzjoni eċċessiva; (vi) il-produzzjoni massima ta’ nbid għal kull ettar u, skond il-kwantità u l-kwalità ta’ riżultati għall-ħames snin preċedenti. Il-limitu ta’ produzzjoni ta’ nbid għal kull ettar u jista’ jinbidel skond il-varjetà, is-sottoreġjuni u l-frazzjonijiet. Id-Direttur jista’ abbażi ta’ kontrolli li jsirumfit-Taqsima u bil-parir tal-Bordli-Jirregola l-Inbid, inaqqas jew iżid il-produzzjoni massima sa mhux aktar minn 20 %, skond il-karatteristiċi tas-sena ta’ l-inbid jew biex jinħoloq bilanċ fis-suq; (vii) il-kontenut ta’ alkoħol minimu naturali fl-għeneb waqt il-ħsad, mogħti bħal a volum għal kull volum (vżv). Dan għandu jiġi kalkulat skond ir-riżultati tal-ħames snin preċedenti u għandu ikun distint għal kull varjetà u sottoreġjuni konċernati. Il-valur għandu jkun skond ir-regolamenti ta’ l-Unjoni Europea taż-żoni tal-vit kultura relatati mal-IKPRD. Il-kontenut alkoħoliku naturali ta’ nbejjed magħmulin minn għeneb mkabbar fl-istess reġjuni għandu jkun progressivament ogħla fl-inbejjed DOK mill-inbejjed IĠT. Skond ir-Regolament tal-Kunsill (KE) 1493/99 id-Direttur jista’, fuq rapport li jsirmfit-Taqsima fuq l-evoluzzjoni tal-klima tar-reġjun u bil-parir tal-Bordli-Jirregola l-Inbid, ibiddel kull sena l-valur minimu ta’ alkoħol naturali li għandu jkun preżenti fl-għeneb li jikkwalifikaw għal produzzjoni ta’ nbejjed DOK; (viii) il-protokolli tal-vinifikazzjoni li għandhom jinkludu r-reġjun tal-vinifikazzjoni, ir-reġjun ta’ l-imbottiljar, il-produzzjoni ta’ l-għeneb skond l-inbid prodott għal varjetajiet differenti, il-metodi ta’ l-iproċessar ta’ l-għeneb, id-data meta l-inbid għandu joħroġ fis-suq, il-limitazzjonijiet għal kull prattika enoloġika permessa fil-Komunità u r-regolamenti nazzjonali (żieda taz-zokkor, aċidità, eċċ.); (ix) il-karattersitiċi fisiċi, kimiċi u organolettiċi ta’ l-inbid, li jinkludu l-kontenut minimu ta’ alkoħol f’volum għal kull volum tat-tipi differenti ta’ nbejjed meta dawn jiġu kunsmati; (x) dettalji u modalitajiet għal possibilità ta’ perjodu minimu li l-inbid jitħallaġobtieti u affinament ta’ l-inbid fil-flixkun; (xi) xi regoli partikolari għad-disinn u preżentazzjoni tat-tikketta bħalma huma informazzjoni fakultattiva, referenzi għal xi lokalità, daqs tat-tipa u pożizzjoni fuq it-tikketta, is-sena ta’ l-għasir u r-regoli li għandhom jitħarsu f’każ ta’ taħlit ta’ nbejjed minn snin differenti; (xii) xi regoli partikolari li għandhom x’jaqsmu ma’ dawk fis-seħħ għall-ippakkjar inkluż il-volum, tip ta’ reċipjent, u sistema ta’ siġill. (2) Id-Direttur jista’ jistabbilixxi elementi oħrajn li għandhom jiġu inklużi fil-protokolli fuq bażi fakultattiva. (3) Il-protokolli jistgħu jiġu emendati permezz ta’ talba bil-miktub li għandha tiġi ppreżentatal fit-Taqsima mill-partijiet interessati. Mat-talba msemmija għandha tiġi mehmuża kopja preliminari tal-protokoll il-ġdid. (4) It-talbiet għat-tibdil għandhom jiġu ppreżentati flimkien ma: (i) rapport miktub minn esperti speċjalizzati fis-settur; fir-rapport għandha ssir referenza għal informazzjoni esperimentali ta’ mhux inqas minn tliet snin ta’ riċerka, flimkien ma’ ċertifikazzjoni ta’ l-objettività u l-validità tat-talba; (ii) analiżi kimika u fiżikali permezz tagħha jiġi konfermat li ma kien hemm ebda influwenza negattiva fuq il-kampjuni ta’ l-inbejjed minħabba fil-modifikazzjonijiet mitluba; (iii) analiżi organolettiċi, flimkien ma’ rapport speċifiku li jsir minn tastingpanel kompetenti, li fih jidher titjib sensorjali tal-prodott permezz tal-modifikazzjonijiet mitlubin, jew iż-żamma tal-kwalità medja ta’ l-inbejjed li jkunu diġà fil-produzzjoni. (5) Il-Bord li Jirregola l-Inbid jista’ jinnomina kummissjonijiet magħmulin mill-membri tiegħu stess u minn esperti oħrajn li ma jkunux membri tal-bord, sabiex isiru l-verifiki neċessarji għall-approvazzjoni tat-tibdiliet proposti. (6) Meta jsiru talbiet ta’ tibdil fil-protokolli tal-produzzjoni, dawn għandhom ikunu skond ir-regolamenti għal għarfien tad-DOK u l-IĠT. (7) Fil-protokolli tal-produzzjoni ta’ nbejjed IĠT, li għandhom jiġu approvati mid-Direttur, għandu jiġi stabbilit dan li ġej: (i) l-indikazzjoni ġeografika; (ii) it-tipoloġiji enoloġiċi, flimkien ma’ dawk li jagħmlu referenza għall-varjetà tad-dwieli u l-kulur; (iii) limitazzjonijiet tar-reġjun tal-produzzjoni ta’ l-għeneb; (iv) il-varjetajiet tad-dwieli li jagħmlu parti mill-bażi ampellografika; (v) il-produzzjoni massima ta’ nbid għal kull ettaru; (vi) il-volum minimu naturali ta’ alkoħol preżenti fl-għeneb; (vii) l-kontenut minimu ta’ alkoħol fl-inbid meta dan jiġi kunsmat; (viii) il-karatteristiċi organolettiċi ta’ l-inbid meta dan jiġi kunsmat; (ix) kull prattika korrettiva awtorizzata (żieda taz-zokkor, aċidità, eċċ.). 11. Proċeduri għall-għarfien tad-DOK u l-IĠT. (1) It-talba għal għarfien jew modifika ta’ DOK jew IĠT, għandha tiġi ppreżentata minn organizzazzjonijiet assoċjattivi tal-produtturi, flimkien mad-dokumenti meħtieġa skond ir-regolament 10,l fit-Taqsima biex din tieħu l-passi neċessarji sabiex tmexxiha lid-Direttur u lill-Bord li Jirregola l-Inbid biex tiġi pproċessata. (2) Dawn l-organizzazzjonijiet, msemmija fis-sub regolament (1), għandhom jirrapreżentaw mill-inqas 35 % (20 % fil-każ ta’ IĠT) tal-bdiewa li jkabbru dwieli u 35 % tal-produzzjoni. (3) Sabiex tesprimi parir favorevoli għar-rikonoxximent ta’ DOK uIĠT, ħamsa minn tmien membri tal-Bord li Jirregola l-Inbid għandhom jivvutaw favur. (4) Sabiex tesprimi parir favorevoli għall-għarfien ta’ sottoreġjuni jew tibdil fil-protokolli tal-produzzjoni, maġġoranza ta’ ħamsa minn tmien membri tal-Bord li Jirregola l-Inbid għandhom jivvutaw favur it-talba. (5) Il-protokolli tal-produzzjoni ta’ DOK u IĠT jiġu approvati permezz ta’ regolamenti speċifiċi taħt l-Att u għandhom jiġu fis-seħħ fid-data indikata. Dawn il-protokolli jistgħu jiġu pubblikati, ukoll jekk bil-lingwa Ingliża biss. (6) Il-Ministru jista’ jistabbilixxi derogi transitorji fuq id-data minn meta il-protokoll għandu jiġi fis-seħħ. (7) Il-Ministru jista’ jistabilixxi, bil-parir tal-Bord li Jirregola l-Inbid, derogi transitorji għall-protokolli ta’ produzzjoni biex tiġi mħarsa l-produzzjoni ta’ l-istess inbejjed skond il-bżonn u l-evoluzzjoni tas-settur. 12. Il-Bord li Jirregola l-Inbid. (1) L-organizzazzjoni għall-evalwazzjoni tal-protokolli għall-inbejjed DOK u IĠT hu l-Bord li Jirregola l-Inbid u s-sottokumitat tekniku tiegħu. (2) Il-kompożizzjoni, l-organizzazzjoni u r-responsabbiltajiet tal-Bord li Jirregola l-Inbid, huma regolati bl-Att. Taqsima II Talba għad-dritt tal-produzzjoni DOK u IĠT 13. Dikjarazzjoni tal-produzzjoni. (1) It-talba għad-dritt tal-produzzjoni DOK u IĠT issir kull sena mill-produttur ta’ l-inbid interessat permezz tad-dikjarazzjoni tal-produzzjoni fuq l-għeneb relattiv kif ukoli d-dikjarazzjonijiet kif preskrit mir-regolament 16. Dan jista’ jsir jekk l-għalqa tad-dwieli, li fihom ikun qed jitkabbar l-għeneb imsemmi, ikunu miktuba fir-Reġistru tal-Vinji u mniż/la fil-lista tal-vin jihekk kif ordnat fir-regolamenti 14 u 15. (2) Biex it-talba ssir leġittima għandha ssir analiżi kimika, fiżika u organolettika fuq l-inbejjed kif ordnat fir-regolament 17 sabiex jiġu ċertifikati l-karatteristiċi li jikkorrispondu ma’ dawk msemmija fil-protokoll tal-produzzjoni. Hija kondizzjoni indispensabbli għall-użu tad-denominazzjoni ċ-ċertifikazzjoni pożittiva. 14. (1) Persuni li jkabbru l-għeneb għandhom jiddikjarawl fit-Taqsima, il-qiegħat tal-vinji li jkunu ser jintużaw għall-produzzjoni ta’ nbejjed DOK u IĠT sabiex tiġi stabbilita l-lista ta’ vinji DOK jew IĠT. (2) It-Taqsima tistabbilixxi l-proċedura għad-dikjarazzjonijiet msemmija fis-sub regolament (1). 15. Lista tal-vinji. (1) Għal kull nbid b’denominazzjoni ta’ l-oriġini jew ta’ indikazzjoni ġeografika, il-qiegħat tal-vinji rispettivi, meta jiġu dikjarati mill-produtturi ta’ l-għeneb, għandhom ikunu reġistrati fil-lista tal-vinji għall-produzzjoni ta’ l-inbid b’denominazzjoni ta’ l-oriġini jew ta’ indikazzjoni ġeografika. Dawn għandhom jiġu distinti permezz tad-DOrispettiva u tas-sottoreġjun, jekk din tkun mniżżla fil-protokoll tal-produzzjoni, jew permezz ta’ l-indikazzjoni ġeografika, permezz tal-varjetà, jew tipoloġiji oħrajn li jkunu regolati. (2) It-Taqsima tistabilixxi il-proċeduri għar-reġistrazzjoni fuq il-lista tal-vinji, u għal kull tibdil u aġġornament li jista jsir f’dawn il-listi. Taqsima III Proċeduri għat-talba tad-dritt tal-produzzjoni 16. Dikjarazzjoni tal-ħsad. (1) Id-dikjarazzjoni tad-denominazzjoni ta’ l-oriġini u ta’ l-indikazzjonijiet ġeografiċi għandhom isiru kull sena minn minikabbar id-dwieli permezz tad-dikjarazzjoni tal-ħsad, skond il-formula maħruġam fit-Taqsima. (2) Id-dikjarazzjoni għandha tiġi ppreżentata mill-bidwi interessatl fit-Taqsima f’żewġ kopji, li waħda minnhom tkun oriġinali. It-Taqsima tagħti lura il-kopja tad-dikjarazzjoni bit-timbri u l-firem meħtieġa bħala rċevuta. (3) Flimkien mal-proċedura fis-sub regolament (2), fit-Taqsima għandha tniżżel fir-reġistru tal-vinji l-informazzjoni miġbura permezz tad-dikjarazzjoni tal-ħsadu miċ-ċertifikati maħruġa għad-DOK jew IĠT. (4) Sabiex tiżgura li l-informazzjoni fuq il-produzzjoni mogħtija mill-bidwi tkun korretta fit-Taqsima għandha ta’ kull sena: (i) tistabbilixxi l-produzzjoni medja indikattiva tad-DOK, skond il-kontenut minimu ta’ l-alkoħol naturali fl-għeneb u l-progress klimatiku u ta’ xi kondizzjonijiet ta’ koltivazzjoni oħrajn; u (ii) tivverifika li l-produzzjoni totali ta’ l-għeneb għal kull ettar u ta’ vinji għal produzzjoni tad-DOK ma tkunx akbar mill-ammont stabbilit fil-protokoll tal-produzzjoni, filwaqt li tikkonsidra xiżidiet jew tnaqqis stabbiliti fuq bażi annwali mid-Direttur. (5) It-Taqsima tikkontrolla kull sena il-limitu massimu tal-ħsad rispettiv u l-volum minimu ta’ alkoħol natura li kemm għad-DOK, kif ukoll għall-IĠT. (6) F’reġjunijiet fejn ikunu jinstabu fl-istess limiti denominazzjonijiet ta’ l-oriġini differenti u dawn ikollhom l-istess bażi ampellografika u fejn l-għa/la msemmija fir-regolament 8 tista’ tiġi użata fi żmien il-ħsad, id-dikjarazzjoni tal-ħsad għandha tkun konformi mal-proċeduri stabbiliti fil-protokolli tal-produzzjoni. (7) F’każ ta’ produzzjoni ta’ inbid li taqbeż il-massimu stabbilit fil-protokoll tal-produzzjoni, l-ammont maqbuż ma jistax jintuża għad-DOK. Sakemm iż-żieda fil-produzzjoni ma taqbiżx iktar mill-20 % tal-massimu msemmi, dan l-ammont jista’ jiġi użat għall-produzzjoni ta’ nbejjed IĠT fejn il-kondizzjonijiet u r-rekwiżiti neċessar ji mniż/la fil-protokolli tal-produzzjoni rispettivi jkunu rispettati. Meta l-produzzjoni tkun akbar minn 20 %, il-produzzjoni kollha titlef id-dritt li tiġi dikjarata bħala denominazzjoni ta’ l-oriġini. Taqsima IV Analiżi Kimika u Organolettika 17. Ana liħikimika, fiżika u organolettika. (1) N bejjed magħmulin skond ir-regoli għad-desinjazzjoni u l-preżentazzjoni tad-DOK u l-protokolli tal-produzzjoni tiegħu għandhom jiġu analizzati b’mod kimiku, fiżiku, u organolettiku qabel ma dawn jiġu mbottiljati, jiġifieri qabel id-desinjazzjoni u l-preżentazzjoni tagħhom u wara li jiġu mbottiljati. L-analiżi tiċċertifika li l-karatteristiċi tagħhom ikunu jikkorrispondu għal dawk deskritti fil-protokolli tal-produzzjoni rispettivi. (2) L-analiżi tinkludi mill-inqas il-valuri ta’ l-elementi li huma karatteristiċi tat-tipoloġija ta’ nbid li jkun qed jiġi eżaminat hekk kif indikat fil-protokoll tal-produzzjoni rispettiv. (3) L-eżami organolettiku għandu jinkludi l-kulur, it-trasparenza, r-riħa u t-togħma hekk kif indikati fil-protokoll tal-produzzjoni rispettiv. (4) L-analiżi kimika u fiżika hekk kif mitluba fis-sub regolament (1) għandha ssir, fuq talba tal-partijiet interessati, mil-laboratorju tat-Taqsima; l-eżami organolettiku, kif indikat fis-sub regolament (1), għandu isir minn tastingpanel maħtur mid-Direttur. (5) It-Tasting Panel għandu jagħmel rapport fuq kull nbid individwali sa’ massimu ta’ tletinġurnata minn meta tkun saret it-talba mill-produttur, biex isiru l-analiżi. (6) Kull appell minn produtturi individwali, fuq ir-riżultati ta’ l-analiżi kimiċi, fiżiċi u sensorjali, għandu jiġi ppreżentatl fit-Taqsima sa mhux aktar tard minn sebat ijiem minn meta l-produttur jirċievi r-riżultat ta’ l-ewwel analiżi. F’każ ta’ appell, l-inbid jerġa’ jiġi eżaminat minn laboratorju ieħor awtorizzat, għall-analiżi kimiċi u fiżiċi, u minn Tasting Panel ta’ l-Appell, għall-analiżi sensorjali fi żmien ħmistax-il ġurnata mid-data meta l-appell jiġi ppreżentat. (7) It-Tasing Panel ta’ l-Appell jiġi nominat mill-Ministru. Il-Membri tat-Tasting Panel ta’ l-Appell ma’ jistgħux ikunu parti mit-Tasting Panel. (8) Il-kampjuni jittieħdu, fuq it-talba tal-partijiet interessati, mill-uffiċjali inkarigati tat-Taqsima li jkollhom is-setgħat mogħtija lilhom bl-artikolu 19 ta’ l-Att. (9) Il-kampjuni jittieħdu skond l-artikolu 20 ta’ l-Att u skond il-proċeduri uffiċjali tat-Taqsima. Taqsima V Deskrizzjoni u preżentazzjoni ta’ l-inbejjed b’denominazzjoni ta’ oriġini u b’indikazzjoni ġeografika 18. Għad-deskrizzjoni, il-preżentazzjoni u l-protezzjoni ta’ l-inbejjed DOK u IĠT, ir-regolamenti stabbiliti fir-Regolament tal-Kunsill (KE) 1493/1999 u fir-Regolament tal-Kummissjoni (KE) 753/2002 u l-modifikazzjonijiet sussegwenti, flimkien mar-regolamenti nazzjonali maħruġa għall-applikazzjoni tar-regolamenti komunitarji għandhom jiġu applikati. 19. Użu tad-DOu ta’ l-IĠ. (1) Mid-data ta’ meta d-denominazzjonijiet ta’ l-oriġini u l-indikazzjonijiet ġeografiċi jiġu rikonoxxuti skond ir-regolament 9, id-denominazzjonijiet ta’ l-oriġini u l-indikazzjonijiet ġeografiċi ma’ jistgħux jiġu użati jekk mhux b’mod konformi ma’ dak li ġie stabbilit fl-għarfien. (2) Mill-istess data msemmija fis-sub regolament (1), huwa projbit li dawn il-prodotti b’denominazzjoni ta’ l-oriġini jew b’indikazzjoni ġeografika jiġu kwalifikati, direttament jew indirettament b’mod li mhux permess mill-għarfien. (3) Skond ir-regolamenti preżenti, l-użu ta’ denominazzjoni ta’ l-oriġini, ma jitqiesx bħala tali jekk l-isem ġeografiku jkun jagħmel parti minnisem proprju, isem ta’ soċjetà jew indirizzi ta’ kumpanniji, għassara, rziezet, jew oħrajn. F’każ ta’ ismijiet li jinkludu f’parti jew għalkollox ismijiet ġeografiċi riżervati għall-inbejjed DOK u IĠT jew li jistgħu jkunu ta’ tfixkil, it-tipa użata biex dawn jiġu indikati ma’ tistax tkun ta’ aktar minn tliet millimetri fl-għoli u żewġ millimetri fil-wisgħa, u l-anqas ma’ jistgħu jkunu, kemm fil-wisgħakemm fl-għoli, ta’ aktar minn kwart tal-qies tat-tipa użata għad-denominazzjoni tal-prodott u għall-indikazzjoni ta’ l-isem tal-kumpannija jew tas-soċjetà tal-produttur, tal-bejjiegħ jew ta’ min jimbottiljahom. (4) L-għarfien ta’ DOK jew ta’ IĠT jeskludi l-possibiltà li jiġu wżati ismijiet ġeografiċi biex tiddeskrivi brands u tagħmilha obbligatorja lit-tipa użata għall-ismijiet proprji ta’ kumpannji jiġu mnaqqsa skond is-sub regolament (3). (5) Minkejja r-regolament 4(2), f’każ ta’ DO jew IĠ bl-istess isem, ir-rikonoxximent jista’ jingħata lill-kull wieħed minnhom. Id-Direttur jistabbilixxi l-kondizzjonijiet prattiċi li permezz tagħhom, jiġu introdotti elementi validisabiex dawn jintgħarfu minn xulxin, biex il-produtturi interessati jiġu trattati ugwalment, u biex il-konsumaturi ma’ jiġux mfixkla. (6) L-għarfien ta’ denominazzjoni ta’ l-oriġini teskludi l-possibbilità li tiġi użata l-istess denominazzjoni bħala indikazzjoni ġeografika. (7) L-użu ta’ l-indikazzjoni ta’ varjetajiet ta’ l-għeneb jew ta’ indikazzjoni ġeografika għall-inbejjed DOK jew IĠT, isir kif isir, fuq it-tikketta, il-kontenitur, l-ippakkettjar, it-tikketta ma’ l-għonq tal-flixxkun, jew dokumenti tal-bejgħ, huma lkoll dikjarazzjonijiet li l-inbid huwa konformi ma’ l-indikazzjoni u d-denominazzjoni użata. Taqsima VI Sistema ta’ Pieni 20. Abbuż mill-użu tad-DOu ta’ l-IĠ. (1) Kull min jipproduċi, ibiegħ jew iqassam prodotti għall-konsum b’indikazzjoni ġeografika, nbejjed li ma jkollhomx ir-rekwiżiti neċessarji għall-użu ta’ dik l-indikazzjoni, ikun ħati ta’ reat taħt l-Att. (2) Kull min jipproduċi, ibiegħ, jew iqassam prodotti għall-konsum b’denominazzjoni ta’ l-oriġini, nbejjed li ma jkollhomx ir-rekwiżiti neċessarji għall-użu ta’ dik id-denominazzjoni, ikun ħati ta’ reat taħt l-Att. (3) Is-sub regolamenti) ma japplikawx għal minibiegħ jew iqassam prodotti għall-konsum nbejjed DOK jew IĠT fl-ippakkjar oriġinali tagħhom, ħlief għal bejjiegħ li jieħu sehem fir-reat. (4) Kull min juża d-denominazzjoni ta’ l-oriġini jew l-indikazzjoni ġeografika għall-inbejjed li ma jkollhomx ir-rekwiżiti mitlubin għall-użu ta’ dik id-denominazzjoni jew indikazzjoni, jew b’xi żieda ta’ kliem bħal "qisu", "tip", "stil", "imitazzjoni", "ditta" jew kliem simili jew użu ta’ termini diminuttivi jew maġġorattivi jew deformazzjonijiet oħra tad-denominazzjoni jew indikazzjoni, jew juża xi illustrazzjonijiet, disinji, jew sinjali li jistgħu jfixklu lill-konsumatur, ikun ħati ta’ reat taħt l-Att. Il-multa tingħata wkoll meta l-kliem hawn fuq msemmija, jew id-denominazzjonijiet u l-indikazzjonijiet mibdula, jidhru fuq il-kaxxi, ippakkettjar, dokumenti kummerċjali u fuq kull materjal ta’ reklamar. (5) Id-deskrizzjoni "NbidżN bejjed ta’ Kwalità "hiriservata għall-inbejjed IKPRD biss. Kull min juża din id-deskrizzjoni għall-inbejjed li ma’ jkollomx ir-rekwiżiti neċessarji jkun ħati ta’ reat taħt l-Att. (6) Kull min juża d-denominazzjonijiet ta’ l-oriġini jew l-indikazzjonijiet ġeografiċi bħala l-isem tal-kumpannija jew bħal dik ta’ "fabbrika", "għassara", "razzett", "qasam" jew oħrajn jew l-indirizzi tagħhom ikun ħati taħt l-Att. Dan is-subregolament jiġi fis-seħħ sentejn wara li jiġi approvat l-użu tad-DOK u ta’ l-IĠT. (7) Il-partita kollha ta’ l-inbid li jmur kontra d-disposizzjonijiet ta’ dawn ir-regolamenti għandha titqiegħed fi stat ta’ kustodja u għandha, wara li l-persuna tinsabħatja ta’ reat mill-Qorti, u fuq ordni mogħtija mill-Qorti għal dan l-iskop, titneħħa mis-suq u tiġi meqruda taħt is-superviżjoni ta’ uffiċjal maħtur mid-Direttur. 21. Ommissjoni ta’ dikjarazzjonijiet u falsifikazzjoni. (1) Kull min ma jagħmilx id-dikjarazzjonijiet imsemmija fir-regolament 14) ikun ħati ta’ reat taħt l-Att. (2) Kull min, skond id-dikjarazzjonijiet imsemmija fir-regolamenti 15), jiddikjara kwantità ta’ għeneb jew nbid li tkun aktar minn dak li jkun ġie attwalment prodott, ikun ħati ta’ reat taħt l-Att. 22. Ksur tal-liġi Komunitarja. Kull min jikser ir-Regolament tal-Kunsill (KE) 1493/99 u r-Regolament tal-Kummissjoni (KE) 753/2002, f’dak li għandu x’jaqsam mal-mod ta’ deskrizzjoni u preżentazzjoni tat-tikketti tal-fliexken jew kontenituri oħrajn ta’ volum ta’ mhux aktar minn 5 litri, li jkun fihom nbejjed DOK u IĠT, ikun ħati ta’ reat taħt l-Att.